ขับเจ้ง

ขับเจ้ง (เสียชีวิต ค.ศ. 278) มีชื่อในภาษาจีนกลางว่า ซี่ เจิ้ง () ชื่อรอง ลิ่งเซียน ()  เป็นนักเขียนความเรียง กวี และขุนนางของรัฐจ๊กก๊กในช่วงปลายยุคสามก๊กของจีน ต่อมารับราชการเป็นขุนนางในช่วงต้นของราชวงศ์จิ้น

 ประวัติช่วงต้น 
ขับเจ้งเมื่อแรกเกิดมีชื่อว่าซี่ จฺว่าน (郤纂) เกิดในอำเภอเหยี่ยนชือ (偃師) เมืองโห้หล้ำ (河南 เหอหนาน) ซึ่งปัจจุบันอยู่ในมณฑลเหอหนาน เมื่อขับเจ้งอยู่ในวัยเด็ก ครอบครัวของขับเจ้งได้ย้ายจากนครลกเอี๋ยง (洛陽 ลั่วหยาง) ไปทางตะวันออกเข้าสู่มณฑลเอ๊กจิ๋ว (ปัจจุบันครอบคลุมพื้นที่ของมณฑลเสฉวนและนครฉงชิ่ง) บิดาของขับเจ้งคือซี่ อี (郤揖) เสียชีวิตขณะที่ขับเจ้งยังอยู่ในวัยเด็ก ขับเจ้งมีพรสวรรค์ในด้านภาษา และศึกษาในด้านประวัติศาสตร์และการปกครองด้วยตนเองเป็นส่วนใหญ่ โดยยืมตำราและความเรียงจากปัญญาชนทั่วมณฑลเอ๊กจิ๋วRecords of the Three Kingdoms, 42.1034 ขับเจ้งเข้ารับราชการในตำแหน่งเจ้าพนักงานของห้องสมุดหลวง (秘書郎 มี่ชูหลาง) ในที่สุดก็ขึ้นมามีตำแหน่งเป็นหัวหน้าห้องสมุดหลวง (秘書令 มี่ชูลิ่ง) เป็นเวลา 30 ปี

 การล่มสลายของจ๊กก๊ก 

ขับเจ้งในฐานะหัวหน้าห้องสมุดหลวงเป็นข้าราชการระดับสูงที่มีความยุติธรรมในราชสำนักจ๊กก๊ก ฮุยโฮขันที่ผู้มีอำนาจมีความรู้สึกคลุมเครือต่อขับเข้ง ขับเจ้งจึงสามารถหลีกเลี่ยงความขัดแย้งทางการเมืองจากการขึ้นสู่อำนาจของฮุยโฮ

ผลงานที่สำคัญที่่สุดในประวัติศาสตร์ของขับเจ้งคืองานเขียนเอกสารยอมจำนนของเล่าเสี้ยนต่อเตงงายขุนนพลของวุยก๊ก ซึ่งยังคงปรากฏอยู่ในสามก๊กจี่Records of the Three Kingdoms, 33.900 ขับเจ้งยังคงภักดีต่อเล่าเสี้ยนอย่างสูง และเป็นหนึ่งในสองอดีตข้าราชการระดับสูงของจ๊กก๊กที่ละทิ้งครอบครัวและตามเล่าเสี้ยนไปยังนครหลวงลกเอี๋ยงในช่วงที่จงโฮยก่อกบฏในปี ค.ศ. 264 ขับเจ้งเป็นหนึ่งในห้าอดีตข้าราชการของจ๊กก๊กที่ได้รับการตั้งให้มีบรรดาศักดิ์โหว (侯) โดยราชสำนักวุยก๊กRecords of the Three Kingdoms, 33.902

ในลกเอี๋ยง เล่าเสี้ยนพึ่งพาคำแนะนำของขับเจ้งในเรื่องการวางตัวและความเหมาะสม ในฮั่นจิ้นชุนชิว (漢晉春秋) ของสี จั้วฉื่อ (習鑿齒) ระบุว่าสุมาเจียวผู้สำเร็จราชการแทนพระองค์แห่ววุยก๊กเคยถามเล่าเสี้ยนว่าคิดถึงจ๊กก๊กมากแค่ไหน คำตอบที่โด่งดังของเล่าเสี้ยนคือตอบว่าสนุกเกินกว่าจะคิดถึงจ๊กก๊ก ขับเจ้งไปหาเล่าเสี้ยนและแนะนำเล่าเสี้ยนว่าหากสุมาเจียวถามเรื่องนี้อีกครั้ง คำตอบที่เหมาะสมคือให้คร่ำครวญว่าตนถูกแยกจากสุสานของตระกูลไปไกลแค่ไหนRecords of the Three Kingdoms, 33.902 n 1

ในปี ค.ศ. 273 ขับเจ้งได้รับการแต่งตั้งเป็นเจ้าเมืองของเมืองปาเส (巴西郡 ปาซีจฺวิ้น) ซึ่งปัจจุบันอยู่ทางตะวันออกของมณฑลเสวนและทางเหนือของนครฉงชิ่ง ทำให้ขับเจ้งได้กลับไปทางตะวันตกในวัยชรา ผลงานของขับเจ้งมีเพียงเอกสารยอมจำนนของเล่าเสี้ยนถึงเตงงาย และอีกบทความหนึ่งที่หลงเหลือ ทั้งสองงานเขียนปรากฏอยู่ในสามก๊กจี่

 ดูเพิ่ม 
 รายชื่อบุคคลในยุคสามก๊ก

 อ้างอิง 

หมวดหมู่:กวีในยุคราชวงศ์จิ้น
หมวดหมู่:ข้าราชการในยุคราชวงศ์จิ้น
หมวดหมู่:บุคคลจากวุยก๊ก
หมวดหมู่:กวีจากมณฑลเสฉวน
หมวดหมู่:นักการเมืองจากมณฑลเสฉวน
หมวดหมู่:ผู้ดำรงตำแหน่งทารการเมืองในมณฑลเสฉวน
หมวดหมู่:นักเขียนความเรียงของจ๊กก๊ก
หมวดหมู่:กวีของจ๊กก๊ก
หมวดหมู่:ขุนนางของจ๊กก๊ก